CELEX: 62014CN0525
Language: et
Date: 2014-11-20 00:00:00
Title: Kohtuasi C-525/14: 20. novembril 2014 esitatud hagi – Euroopa Komisjon versus Tšehhi Vabariik

9.2.2015   
            
            
               ET
            
            
               Euroopa Liidu Teataja
            
            
               C 46/23
            
         20. novembril 2014 esitatud hagi – Euroopa Komisjon versus Tšehhi Vabariik
   (Kohtuasi C-525/14)
   (2015/C 046/30)
   Kohtumenetluse keel: tšehhi
   
      Pooled
   
   
      Hageja: Euroopa Komisjon (esindajad: P. Němečková ja G. Wilms)
   
      Kostja: Tšehhi Vabariik
   
      Hageja nõuded
   
   
               —
            
            
               tuvastada, et kuna Tšehhi Vabariik ei tunnustanud teatavaid Madalmaade proovimärgiseid, eriti märgist Waarborg Holland, on Tšehhi Vabariik rikkunud Euroopa Liidu toimimise lepingu artiklist 34 tulenevaid kohustusi;
            
         
               —
            
            
               mõista kohtukulud välja Tšehhi Vabariigilt.
            
         
      Väited ja peamised argumendid
   
   
               1.
            
            
               Tšehhi Vabariik, jättes tunnustamata teatavad Madalmaade proovimärgised, piiras nende märgistega tähistatud väärismetallide ning nendest toodetud esemete vaba liikumist.
            
         
               2.
            
            
               Isegi kui väärismetall on märgistatud Madalmaade proovikoja kolmandas riigis asuvas filiaalis, tuleks selliseid tooteid käsitada samamoodi nagu Euroopa Liidust pärit kaupu, arvestades asjaolu, et väärismetallid on märgistatud vastavalt Madalmaade normidele ning lubatud lõpuks vabasse ringlusse.
            
         
               3.
            
            
               Tšehhi Vabariik ei ole tõendanud, et kaupade vaba liikumise võimalik piiramine on sobilik vahend tagamaks tarbijakaitselist eesmärki ning et see ei lähe kaugemale kui selle eesmärgi saavutamiseks vaja.